**ΕΘΝΙΚΟ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ - ΙΑΤΡΙΚΗ ΣΧΟΛΗ**

Πρόγραμμα Μεταπτυχιακών Σπουδών

**«ΕΦΑΡΜΟΣΜΕΝΗ ΝΕΥΡΟΑΝΑΤΟΜΙΑ»**

**ΑΝΑΚΟΙΝΩΣΗ**

Η Ιατρική Σχολή του Πανεπιστημίου Αθηνών ανακοινώνει τη λειτουργία του Προγράμματος Μεταπτυχιακών Σπουδών διάρκειας 2 (δύο) ετών, το οποίο οδηγεί στην απονομή Μεταπτυχιακού Τίτλου Σπουδών (ΜΔΕ-Master) στην:

**“ΕΦΑΡΜΟΣΜΕΝΗ ΝΕΥΡΟΑΝΑΤΟΜΙΑ – Msc in APPLIED NEUROANATOMY ”.**

Κύριος στόχος του Π.Μ.Σ. είναι η παροχή υψηλού ακαδημαϊκού επιπέδου μεταπτυχιακής εκπαίδευσης και εξειδίκευσης στην επιστήμη της Νευροανατομίας, έναν από τους βασικούς πυλώνες των Νευροεπιστημών. Βασικός σκοπός του προγράμματος είναι να παρέχει εξειδικευμένη εκπαίδευση που συνδυάζει τη θεωρητική γνώση Νευροανατομίας με την πρακτική/εργαστηριακή άσκηση και τη μελέτη των παρασκευασμάτων. Το εν λόγω Π.Μ.Σ. καλύπτει, επομένως, ένα σημαντικό κενό στην παροχή εξειδικευμένων και ολοκληρωμένων σπουδών στην επιστήμη της Νευροανατομίας.

Το πρόγραμμα αρχίζει τον Οκτώβριο του 2017 και περιλαμβάνει 4 (τέσσερα) διδακτικά εξάμηνα για την ολοκλήρωση του ΜΔΕ.

Στο Μεταπτυχιακό Πρόγραμμα γίνονται δεκτοί:

* Πτυχιούχοι Ιατρικής, Νοσηλευτικής και άλλων συναφών με τις Νευροεπιστήμες Τμημάτων Πανεπιστημίων και ΤΕΙ της ημεδαπής και ανάλογοι Πτυχιούχοι αναγνωρισμένων ομοταγών ιδρυμάτων της αλλοδαπής, (σύμφωνα με την παρ. 1 άρθρο 4 του ν. 3685/08).
* Ειδικευμένοι και ειδικευόμενοι (εφόσον αυτό προβλέπεται από τους κανονισμούς λειτουργίας των ιδρυμάτων τους) επαγγελματίες υγείας της ημεδαπής και αναγνωρισμένων ομοταγών σχολών της αλλοδαπής.
* Κατ’ εξαίρεση φοιτητές άλλων σχολών και παρατηρητές, εφόσον κριθεί πως θα έχουν όφελος από την παρακολούθηση του συνολικού προγράμματος ή μέρους του.

Η έναρξη του μεταπτυχιακού προγράμματος ορίζεται τον Οκτώβριο του 2017. Ο αριθμός των εισακτέων θα είναι 30 (τριάντα) κατ’ ανώτατο όριο.

Η εγγραφή στο Πρόγραμμα Μεταπτυχιακών Σπουδών συνεπάγεται συνεισφορά κάθε φοιτητή στα σχετικά λειτουργικά έξοδα, η οποία ανέρχεται σε 1.000 (χίλια) Ευρώ ανά εξάμηνο.

Οι υποψήφιοι θα πρέπει να έχουν πολύ καλή γνώση της Αγγλικής γλώσσας. Η διαπίστωση της ικανοποιητικής γνώσης της Αγγλικής γλώσσας αποτελεί βασική προϋπόθεση για την αξιολόγηση των υποψηφίων.

Οι ενδιαφερόμενοι θα πρέπει να υποβάλουν τα παρακάτω δικαιολογητικά από 15/6/2017 έως και 1/9/2017:

1. *Επικυρωμένο Αντίγραφο πτυχίου/ων ή διπλώματος (πτυχιακοί και μεταπτυχιακοί τίτλοι).*
2. *Αναλυτική βαθμολογία πτυχιακών σπουδών.*
3. *Βεβαίωση Ισοτιμίας από ΔΟΑΤΑΠ, εάν υπάρχουν τίτλοι από Πανεπιστήμια του εξωτερικού.*
4. *Αντίγραφο πτυχιακής εργασίας.*
5. *Δύο τουλάχιστον συστατικές επιστολές (σε ξεχωριστό σφραγισμένο φάκελο έκαστη).*
6. *Πλήρες βιογραφικό σημείωμα, το οποίο συνοδεύεται από ένα κείμενο στο οποίο περιγράφονται οι λόγοι για τους οποίους επιθυμείτε να συμμετάσχετε στο μεταπτυχιακό πρόγραμμα.*
7. *Επιστημονικές εργασίες, δημοσιεύσεις που έχει κάνει ο υποψήφιος.*
8. *Πιστοποιητικό γνώσης Η/Υ.*
9. *Τίτλοι Αγγλικής Γλώσσας ή Ελληνικής (για αλλοδαπούς υποψηφίους)*
10. *Άλλα στοιχεία που δηλώνουν επιστημονική ή εργασιακή εμπειρία συναφή με το αντικείμενο του μεταπτυχιακού προγράμματος, και άλλες δραστηριότητες.*
11. *Φωτοτυπία αστυνομικής ταυτότητας*
12. *Μία (1) φωτογραφία*
13. *Οτιδήποτε άλλο αναφέρεται στο βιογραφικό σημείωμα του υποψηφίου θα πρέπει να αποδεικνύεται με την κατάθεση επικυρωμένου αντίγραφου με την αίτηση.*

*Η επιλογή των μεταπτυχιακών φοιτητών θα γίνει από την Επιτροπή Επιλογής Υποψηφίων, με βάση τα ανωτέρω δικαιολογητικά και τις συνεντεύξεις, στις οποίες θα κληθούν οι πρώτοι 30 υποψήφιοι και οι οποίες θα γίνουν μετά από τηλεφωνική συνεννόηση.*

*Οι συνεντεύξεις θα πραγματοποιηθούν έως το τέλος Σεπτέμβρη 2017, μετά από τηλεφωνική συνεννόηση.*

Πληροφορίες για το Π.Μ.Σ. «Εφαρμοσμένη Νευροανατομία»:

Στις Γραμματείς του Π.Μ.Σ:

*κ. Δαρβύρη Παναγιώτα κ. Λουφαρδάκη Μαρία*

*Μικράς Ασιάς 75, Γουδί Πλουτάρχου 3, 10675, Κολωνάκι*

*Κτίριο 4ο 4ος όροφος*

*Τηλ. 2107462349 Τηλ. 2107229250*

*e-mail:* [*grouplerns@gmail.com*](mailto:grouplerns@gmail.com) *e-mail:* [*ekne@neurosurgery.org.gr*](mailto:ekne@neurosurgery.org.gr)

και στην ιστοσελίδα του Προγράμματος:

http://grammateia.med.uoa.gr/new/viewforum.php?f=215

Υποβολή δικαιολογητικών στη Γραμματεία του Π.Μ.Σ. «Εφαρμοσμένη Νευροανατομία»:

*κ. Λουφαρδάκη Μαρία*


*Πλουτάρχου 3, 10675, Κολωνάκι*

*4ος όροφος*

*Τηλ. 2107229250*

*Παρακαλούνται οι υποψήφιοι να καταθέτουν το φάκελό τους ιδιοχείρως ή/και με courier για υποψηφίους εκτός Αθηνών.*

Αθήνα, 16/05/2017

Οι Διευθυντές του ΠΜΣ



Ε. Τζόνσον Γ. Στράντζαλης

Καθηγήτρια Ανατομίας Αν. Καθηγητής Νευροχειρουργικής

Εργαστήριο Ανατομίας, ΕΚΠΑ Νευροχειρουργική Κλινική, ΕΚΠΑ

Laboratory for Education & Research Πειραματικό Εργαστήριο Νευροχειρουργικής Ανατομίας

in Neurosciences (LERNs) Ευαγγελισμός